સીબીઆઈ સંકટ પર નાણાંમંત્રી અરુણ જેટલીએ કહ્યુ કે આ એક વિચિત્ર સ્થિતિ, આરોપ લગાવનાર પર આરોપ લાગ્યા છે. અરુણ જેટલીએ કહ્યુ કે તપાસ એજન્સીના બે અધિકારીઓ પર ગંભીર આરોપ લાગ્યા છે. એવામાં ભ્રષ્ટાચારના આરોપોની તપાસ સરકાર ન કરી શકે. જેટલીએ કહ્યુ કે કેન્દ્ર સરકારની ફરજ માત્ર સુપરવિઝનની છે. તેમણે કહ્યુ, 'મંગળવારે સીવીસીએ જણાવ્યુ કે બંને અધિકારી આ આરોપોની તપાસ ન કરી શકે અને આ અધિકારીઓના નેતૃત્વમાં આની તપાસ સંભવ નથી. એટલા માટે આ તપાસ હવે સ્પેશિયલ ઈન્વેસ્ટીગેશન ટીમને સોંપવામાં આવી છે.' જેટલીએ જણાવ્યુ કે જ્યાં સુધી એસઆઈટી તપાસ પૂરી ન કરી લે ત્યાં સુધી આ અધિકારીઓએ રજા પર રહેવુ પડશે.